Yesu Tsɛ E Kaseli Ɔmɛ Kaa A Ba Pee ‘Nimli Hɛli’ | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Macedonian Macua Malagasy Malay Maltese Mauritian Creole Maya Moore Myanmar Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tshiluba Turkish Turkmen Tuvaluan Twi Tzotzil Ukrainian Uruund Uzbek Vietnamese Wallisian Waray-Waray\nKaseli Eywiɛ Ɔmɛ Maa Hɛ Nimli Kaa Bɔ Nɛ A Hɛɛ Lo ɔ\nYESU TSƐ KASELI KONƐ A KƐ A BE TSUO NƐ NYƐƐ E SE\nLO HƐLI BA PLƐ PEE NIMLI HƐLI\nBenɛ Nazaret bi ɔmɛ ka kaa a maa gbe Yesu se ɔ, Yesu ho Kapernaum ya. Kapernaum ngɛ Galilea Wo ɔ nɛ a tsɛɛ lɛ hu ke “Genesaret taku ɔ” kasa mi. (Luka 5:1) Enɛ ɔ ha nɛ nɔ́ nɛ Yesaya gba kaa la kpetekpleenyɛ ko ma kpɛ ha nihi nɛ a ngɛ Galilea wo ɔ he ɔ ba mi.​—Yesaya 9:1, 2.\nBenɛ Yesu ya su Galilea a, e bɔni fiɛɛmi ke “hiɔwe matsɛ yemi ɔ su si ta.” (Mateo 4:17) Yesu na e kaseli eywiɛ ngɛ lejɛ ɔ. Jinɛ a kɛ Yesu lɛ je Yudea kɛ ba, se benɛ a ba su Galilea a, a si Yesu nɛ a kpale ya tsa wo hɛmi ní tsumi ɔ nɔ. (Yohane 1:35-42) Amlɔ nɛ ɔ lɛɛ e sa kaa a kɛ Yesu nɛ nyɛɛ konɛ e tsɔse mɛ ngɛ fiɛɛmi ní tsumi ɔ mi, bɔ nɛ pee nɛ ke e ho hiɔwe ya a, a tsa fiɛɛmi ɔ nɔ.\nBenɛ Yesu ngɛ nyɛɛe ngɛ wo ɔ nya a, e na Simon Petro kɛ e nyɛmi Andrea kɛ a huɛmɛ nɛ a ngɛ a yahi a he fɔe. Yesu ya a ngɔ, nɛ e ya kuɔ kɛ da Petro lɛ ɔ mi, nɛ e de lɛ ke e hlui lɛ ɔ kɛ ya se bɔɔ. Benɛ a ya bɔɔ ɔ, Yesu hi si nɛ e bɔni nihi nɛ a ngɛ wo ɔ nya a anɔkualehi nɛ kɔɔ Matsɛ Yemi ɔ he ɔ tsɔɔmi.\nLɔ ɔ se ɔ, Yesu de Petro ke: ‘Hlui kɛ ya pa a nɔ he nɛ mi kuɔ, nɛ nyɛ pue nyɛ ya a ngɛ lejɛ ɔ konɛ nyɛɛ gbe lo.’ Petro he nɔ ke: ‘Tsɔɔlɔ, wa tsu ní wawɛɛ nyɔ nɛ ɔ mi tsuo, nɛ wa nɛ nɔ́ ko nɔ́ ko. Se kɛ̃ ɔ, akɛnɛ mo lɛ o de ɔ, ma pue ya a.’​—Luka 5:4, 5.\nA pue ya a nɛ a gbe lo babauu, nɛ ya a bɔni hiami! Oya nɔuu nɛ a fɔ a huɛmɛ nɛ a ngɛ lɛ kpa mi nine konɛ a ba ye bua mɛ. E kɛ we kulaa nɛ lɛ enyɔ ɔmɛ tsuo hyi tɔtɔɔtɔ nɛ a bɔni mumi. Benɛ Simon Petro na nɔ́ nɛ ba a, e kpla si ngɛ Yesu hɛ mi, nɛ e de ke: “Nyɔmtsɛ! Jee ye kasa nya, ejakaa yayami peelɔ ji mi.” Kɛkɛ nɛ Yesu de lɛ ke: “Koo ye gbeye! Kɛ je mwɔnɛ ɔ kɛ yaa a, o maa hɛ nimli ha mi kaa bɔ nɛ a hɛɛ lo.”​—Luka 5:8, 10.\nYesu de Petro kɛ Andrea ke: “Nyɛ ba nyɛɛ ye se, nɛ ma ha nyɛ maa hɛ nimli kaa a hɛɛ lo.” (Mateo 4:19) E tsɛ Zebedeo binyumuhi Yakobo kɛ Yohane nɛ mɛ hu a ji wo hɛli ɔ kɛ piɛɛ a he. Mɛ hu a mimiɛ we a yi. Oya nɔuu nɛ a nyɛɛ Yesu se. Lɔ ɔ he ɔ, nihi eywiɛ nɛ ɔmɛ je a ní tsumihi a he nɛ a ba nyɛɛ Yesu se kulaa.\nMɛnɔmɛ nɛ Yesu tsɛ mɛ kaa a ba nyɛɛ e se kulaa, nɛ jinɛ mɛni a tsuɔ?\nMɛni nyakpɛ ní lɛ ha nɛ Petro ye gbeye ɔ?\nMɛni ní tsumi nɛ kaseli eywiɛ ɔmɛ ma bɔni tsumi?